### | | | | --- | --- | | | | | --- | | **Teknik- og Miljøudvalget** 9. juni 2016 Sagsnr. 710-2016-1640 Dok.nr. 710-2016-206617 Sagsbehandler DPSVE | | 58.                 1. budgetopfølgning 2016 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til 1.
budgetopfølgning 2016 – herunder forslag til tillægsbevillinger.

Job og Økonomi udarbejder efter 1., 2. og 3. kvartal en
samlet budgetopfølgning for Favrskov Kommune. I budgetopfølgningen vurderes de
forventede udgifter i forhold til budgettet. Hvis der på et budgetområde forventes
færre eller flere udgifter, søges der tillægsbevilling.

I budgetopfølgningen er der særlig fokus på [adresse]
Kommunes overholdelse af budgettet til serviceudgifter. Hvis kommunerne samlet
set ikke overholder budgettet til serviceudgifter, skal kommunerne ifølge
statens sanktionslovgivning betale en del af bloktilskuddet tilbage.

Budgetopfølgningen afsluttes med en samlet oversigt, der
viser det forventede årsresultat i [adresse].

**VURDERING**

Budgetopfølgningen indledes med en række budgetområder, som
er under observation i forhold til budgetoverholdelse. På observationsområderne
forventes pt. mindreudgifter på 7,4 mio. kr. Heraf vedrører 6 mio. kr.
aktivitetsbestemt medfinansiering på sundhedsområdet. Der søges ikke
tillægsbevilling til observationsområderne på nuværende tidspunkt, da det
fortsat er tidligt på året, og Job og Økonomi vurderer, at der er stor
usikkerhed om årsresultatet.

På de øvrige budgetområder foreslår Job og Økonomi, at
driftsbudgettet samlet set reduceres med 10,2 mio. kr. i denne
budgetopfølgning.

Det skyldes bl.a., at befolkningstallet pr. 1. januar 2016
er lavere end forventet i befolkningsprognosen, hvorfor der på en række områder
må forventes færre udgifter end budgetteret. Demografireguleringen vedrører
følgende områder: folkeskoler, fritidstilbud, dagtilbud, sårbare børn og unge,
ældre, handicap og psykiatri samt sundhed. Budgettet reduceres med i alt 5,8
mio. kr. som følge af det lavere befolkningstal. Herudover reduceres budgettet
for 2016 primært som følge af forventede mindreudgifter til rengøringsudbud, revalidering
og produktionsskoler.

*Serviceudgifter*

I forhold til det vedtagne budget 2016 er budgettet til
serviceudgifter tidligere reduceret med 200.000 kr. i forbindelse med 3.
budgetopfølgning 2015, og der er overført 1,5 mio. kr. fra driftsbudgettet til
anlægsprojektet omkring nedrivning af den gamle skolebygning og børnehave i
[adresse]. I 1. budgetopfølgning 2016 reduceres budgettet til serviceudgifter
med yderligere 6,5 mio. kr. På observationsområderne, hvor der ikke søges
tillægsbevilling på nuværende tidspunkt, er der forventede merudgifter til
serviceudgifter på 1 mio. kr.

På de områder, hvor der overføres over-/underskud mellem
årene forventer institutionslederne i forbindelse med 1. budgetopfølgning 2016
at anvende 15,8 mio. kr. af de overførte overskud fra tidligere år på 24,4 mio.
kr. Forbrug af opsparede midler medfører et kassetræk i 2016. I budgettet for
2016 er servicerammen forøget med 10 mio. kr., så institutionerne har mulighed
for at anvende opsparede overskud. Institutionernes forbrug af opsparede midler
påvirker dermed Favrskov Kommunes samlede serviceudgifter med 5,8 mio. kr.

Det samlede forventede mindreforbrug på serviceudgifterne
udgør 1,4 mio. kr. i 2016 inklusiv tidligere afgivne tillægsbevillinger,
forslag til tillægsbevillinger og budgetomplaceringer i 1. budgetopfølgning
samt forventningsdannelsen i øvrigt.

|  |  |
| --- | --- |
| **Vurdering af serviceudgifter i 2016** | **Mio. kr.** |
| Afgivne tillægsbevillinger i 2016 (inden 1. budgetopfølgning) | -1,7 |
| Forslag til tillægsbevillinger i 1. budgetopfølgning 2016 | -7,2 |
| Forslag til omplaceringer i 1. budgetopfølgning 2016 | 0,7 |
| Observationsområder i 1. budgetopfølgning 2016 | 1,0 |
| Forventet merforbrug af opsparede midler (decentraliseringsaftaler mv.) i forhold til den budgetterede ramme | 5,8 |
| **Forventet mindreforbrug serviceudgifter i alt** | **-****1,4** |

*Anlæg*

Det korrigerede anlægsbudget på
det skattefinansierede område udgør 203 mio. kr. i 2016. Heraf udgør det
oprindelige budget 115 mio. kr., hvortil kommer overførte midler fra 2015 samt tillægsbevillinger
i 2016.

Primo maj 2016 er der forbrugt
ca. 31 mio. kr., og det forventes, at udgifterne i 2016 vil udgøre ca. 130 mio.
kr. Det resterende anlægsbudget på ca. 73 mio. kr. forventes overført til 2017
til færdiggørelsen af de planlagte projekter.

**ØKONOMI**

De bevillingsmæssige konsekvenser (eksklusiv budgetneutrale
omplaceringer) fremgår af nedenstående tabel.

|  |  |  |  |  |
| --- | --- | --- | --- | --- |
| **Udvalg (1.000 kr.)** | **2016** | **2017-18** | **2019** | **2020** |
| Økonomiudvalget (inkl. beredskab) | -415 | 50 | 50 | 50 |
| Teknik- og Miljøudvalget | -1.603 | -1.558 | -1.558 | -1.558 |
| Børne- og Skoleudvalget | -3.270 | 0 | 290 | 580 |
| Social- og Sundhedsudvalget | -1.765 | 0 | 0 | 0 |
| Arbejdsmarkedsudvalget | -3.100 | 0 | 0 | 0 |
| **I alt** | **-10.153** | **-1.508** | **-1.218** | **-928** |

Note: Minus angiver mindreforbrug, som tilføres
kassebeholdningen.

**INDSTILLING**

Direktøren for Job og Økonomi indstiller til Byrådet:

1. At der inden for Økonomiudvalgets område gives en samlet
tillægsbevilling på -415.000 kr., som tilføres kassebeholdningen.

2. At der inden for Teknik- og Miljøudvalgets område gives en samlet
tillægsbevilling på -1.603.000 kr., som tilføres kassebeholdningen.

3. At der inden for Børne- og Skoleudvalgets område gives en samlet
tillægsbevilling på -3.270.000 kr., som tilføres kassebeholdningen.

4. At der inden for Social- og Sundhedsudvalgets område gives en samlet tillægsbevilling
på -1.765.000 kr., som tilføres kassebeholdningen.

5. At der inden for Arbejdsmarkedsudvalgets område gives en samlet tillægsbevilling
på [adresse] kr., som tilføres kassebeholdningen.

6. At budgetomplaceringerne godkendes.

7. At beløbene i overslagsårene indarbejdes i det tekniske budget for
2017-20.

8. At politikområdeændringen godkendes.

9. At der gives et tillæg på 127.000 kr. til anlægsbevillingen vedr.
nedrivning og salg af Thorsøvej 80 med tilhørende rådighedsbeløb.
Rådighedsbeløbet finansieres af kassebeholdningen.

10. At
rådighedsbeløbet til pædagogisk IT på dagtilbuds- og skoleområdet reduceres med
580.000 kr. i 2016. Rådighedsbeløbet tilføres kassebeholdningen.

**BESLUTNING**

**Bilag**

|  |  |
| --- | --- |
| 1. budgetopfølgning 2016 - notat | 710-2016-178120 |